**Obrazloženje**

**Prijedloga Odluke o dugoročnom zaduženju**

Predlagatelj: Općinska načelnica Marijana Junušić, univ. spec. oec.

 - temeljem članka 44. Statuta Općine Ernestinovo (Službeni glasnik Općine Ernestinovo, broj 2/21 i 3/21)

Pravna osnova: članak 120. stavak 3. Zakona o proračunu

(Narodne novine, broj 144/21)

Prijedlog izradila: Pročelnica Jedinstvenog upravnog odjela, Ivana Švast Mikolčević mag. iur.

**Obrazloženje prijedloga općeg akta**

Općina Ernestinovo provodi projekt „INNATUS – Initiative for Naive Art and Sustainable Tourism odobren iz programa IPA Croatia-Serbia za izgradnju i opremanje Kulturnog dječjeg centra u Ernestinovu“ ref. broj ugovora JPF.2024.-1.097 u vrijednosti preko 3 milijuna eura u periodu od 1. srpnja 2024. godine do 31. prosinca 2026. godine.

Kako udio Općine Ernestinovo u ukupnoj vrijednosti projekta iznosi više od 1,5 milijuna eura, a izvorni proračun iznosi oko 500,000 eura, ovo zaduženje se predviđa kao sigurnosni mehanizam za osiguranje likvidnosti uslijed nešto dužih rokova povrata bespovratnih sredstava. U osnovi to znači da Općina Ernestinovo mora platiti sve radove i udjele u projektima, a povrat sredstava iz EU fondova nekada slijedi tek nakon nekoliko mjeseci.

Uz navedeno, Općina Ernestinovo u istom periodu provodi projekt izgradnje biciklističkih staza u Ulici Matije Gupca ukupne vrijednosti oko 1,150 milijuna eura te izgradnje odnosno potpune rekonstrukcije ceste Koče Popovića u Divošu procijenjene vrijednosti oko 900,000 eura.

Zbog navedenog, kao i zbog činjenice da je prilikom postupka javne nabave trošak izvođenja radova za izgradnju Kulturnog dječjeg centra porastao za preko 40 % u odnosu na dio sufinanciranja koji snosi Općina Ernestinovo, određuje se rok za savjetovanje u trajanju pod 15 dana kako bi se čim prije započeo postupak ishođenja suglasnosti na Odluku o zaduživanju od strane Vlade RH/ ministarstva financija. Postupak traje nekoliko mjeseci, a sredstva su potrebna čim prije radi osiguranja likvidnosti.

Na temelju članka 120. stavka 3. Zakona o Proračunu („Narodne novine“ broj 144/21), članka 35. Zakona o lokalnoj i područnoj (regionalnoj) samoupravi („Narodne novine'' broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 5. stavka 2. točka 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/2022) i članka 30. Statuta Općine Ernestinovo (Službeni glasnik broj 2/21 i 3/21), Općinsko vijeće Općine Ernestinovo na svojoj \_\_\_. sjednici održanoj dana \_\_\_\_\_2024. godine, donosi

**ODLUKU**

**Dugoročnom o zaduženju**

Članak 1.

Općina Ernestinovo zadužuje se uzimanjem dugoročnog kredita za sufinanciranje projekta „INNATUS – Initiative for Naive Art and Sustainable Tourism odobren iz programa IPA Croatia-Serbia za izgradnju i opremanje Kulturnog dječjeg centra u Ernestinovu““ ref.broj ugovora JPF.2024.-1.097 u iznosu od 990.000,00 eura.

Članak 2.

Temeljem ponude, kao davatelj kredita iz članka 1. ove Odluke izabrano je dioničko društvo Privredna banka Zagreb, Radnička cesta 50, 10000 Zagreb.

Članak 3.

Općina Ernestinovo zadužuje se pod slijedećim uvjetima:

IZNOS I VALUTA KREDITA: 990.000,00 eura (devetstodevedesettisuća eura);

VRSTA POSLA: dugoročni kredit;

NAMJENA POSLA: „sufinanciranje projekta „INNATUS – Initiative for Naive Art and Sustainable Tourism odobren iz programa IPA Croatia-Serbia za izgradnju i opremanje Kulturnog dječjeg centra u Ernestinovu“

KRAJNJI ROK KORIŠTENJA: najkasnije do 31.12.2026. godine;

NAČIN KORIŠTENJA: bezgotovinskim isplatama na račun Općine Ernestinovo

NAČIN VRAĆANJA: povrat kredita u 84 mjesečne rata koje dospijevaju zadnjeg dana svakog mjeseca, s tim da prva rata dospijeva 31.01.2028. godine, a posljednja 31.12.2034. godine;

DOSPIJEĆE PRVE RATE: 31.01.2028. godine;

KRAJNJI ROK VRAĆANJA: 31.12.2034. godine;

PERIOD POČEKA: 01.01.2027. do 31.12.2027. godine;

KAMATNA STOPA:

* Redovna: fiksna 3,25% godišnja;
* Interkalarna: u visini redovne, obračun kvartalno;
* Nakon dospijeća: u skladu sa zakonskim propisima;
* Način obračuna: kamata se obračunava i naplaćuje mjesečno unatrag;
* Dospijeće: 10 dana od dana obračuna.

NAKNADA:

* Za obradu zahtjeva: 0,20% od ugovorenog iznosa;
* Za odobrenje i korištenje: bez naknade;
* Za odobreni, a nerealizirani posao: bez naknade;
* Za prijevremeni povrat – bez naknade za povrat iz ostvarenih bespovratnih sredstava, za ostali prijevremeni povrat 1,0%jednokratno;

NAPLATA DOSPJELIH POTRAŽIVANJA: Bezgotovinskom uplatom na račun banke na dan dospijeća obaveze

OSIGURANJE POVRATA:

Općina Ernestinovo izdat će 1 (jednu) zadužnica Općine Ernestinovo ovjerenu od strane javnog bilježnika.

OSTALE UGOVORNE OBVEZE

Općina Ernestinovo se obvezuje nakon provedbe Projekta, a najkasnije do 31.3.2027. godine predočiti Banci dokumentaciju o namjenskom trošenju sredstava.

Općina Ernestinovo se obvezuje da će po završetku Projekta izvršiti prijevremeni djelomični povrat ovog kredita u iznosu razlike zbroja iznosa iskorištenog kredita i dobivanih (zaprimljenih) bespovratnih sredstava za taj Projekt i s druge strane ukupnih konačnih troškova po kreditiranom Projektu. U slučaju da iznos konačnih troškova po Projektu bude veći od zbroja iznosa iskorištenog kredita i zaprimljenih (uplaćenih) bespovratnih sredstava prijevremeni povrat nije potreban.

Članak 4.

Sredstva za otplatu kredita (glavnice i kamata) osigurat će se u Proračunu Općine Ernestinovo.

Članak 5.

Ova Odluka stupa na snagu dan nakon objave u „Službenom glasniku Općine Ernestinovo“, a primjenjuje se danom dobivanja Odluke Vlade RH / Ministarstva financija o davanju suglasnosti za zaduženje Općine Ernestinovo iz članka 1. ove Odluke.

KLASA: 450-05/24-02/

URBROJ: 2158-19-01-24-

Ernestinovo, \_\_\_\_\_ 2024. godine

Predsjednik Općinskog vijeća

Krunoslav Dragičević, v.r.